ჩიტი (იუმორისტული გამოცემა)

ჩიტი (ჩიტი ნიუსი, ჩიტი News) — ქართული სატირულ-იუმორისტული პროექტი, რომელიც ტექსტურ სტატიებთან ერთად აქტიურად აქვეყნებდა სატირულ ვიდეოებსაც, ძირითადად ახალი ამბების ფორმატით. პროექტი ქართულ ინტერნეტ სივრცეში გამოჩნდა 2011 წელს.    

პროექტმა 2017 წლის შემდეგ აქტიური მუშაობა შეწყვიტა. 

 გუნდი 

 დამფუძნებელი გუნდი 
დოდი ხარხელი - ახალი ამბების წამყვანი, სცენარისტი.
საბა ლეკვეიშვილი - მთავარი რედაქტორი, სენცარისტი, გადაცემა "ჩიტის საკენკის" ერთ-ერთი წამყვანი
სალომე (მანქი/ბარკერი) ნიკოლეიშვილი - ახალი ამბების ჟურნალისტი, სცენარისტი.
ნოდარ (როკო) დავითური  - რეჟისორი, პროდიუსერი, სცენარიტი.

 წევრები სხვადასხვა დროს 
ნინო (ნაინო) ქაშიბაძე - სცენარისტი, კონტრიბუტორი, გადაცემა "ჩიტის საკენკის" ერთ-ერთი წამყვანი
გურამ ვარშანიძე - გადაცემა "ჩი-TOP-ის" წამყვანი, მსახიობი
ნიკა ლოლაძე - სცენარისტი, მსახიობი, კონტრიბუტორი
გიორგი კარანაძე - სცენარისტი, კონტრიბუტორი

პროექტი თანამშრომლობდა სხვადასხვა კონტრიბუტორებთან და მსახიობებთან ეპიზოდური როლების შესავსებად.

 გადაცემები 

 ახალი ამბები - სატირულ-იუმორისტული ე.წ. "Fake news"-ის ფორმატის ახალი ამბები.
 „ჩიტის საკენკი“ - იუმორისტული მონოლოგები სხვადასხვა თემებზე.
 „ჩიTOP“ - მუსიკალურ-იუმორისტული გადაცემა სოციალურ და კულტურულ თემებზე.
 „კვირის ჰედლაინები“ - მოკლე ახალი ამბები იუმორისტული კომენტარით.

 სტატიები და ვებსაიტი 
ჩიტის მთავარი პროდუქტი იყო სატირულ-იუმორისტული სტატიები, რომლებიც ძირითადად პოლიტუკრ და სოციალურ თემებს ეხმაურებოდა აქტიურად.

 გამოხმაურება 
ჩიტის რამდენიმე სტატია პოლიტიკური დებატების ცენტრშიც მოექცა. 

მაგალითად, ჩიტის სტატიას: "ბერამ მარგველაშვილი და-diss-ა", Georgian Dream Studio და ბერა ივანიშვილი ოფიციალური პრესრელიზით გამოეხმაურნენ და ბერას მიერ პრეზიდენტი გიორგი მარგველაშვილისთვის ე.წ. "Diss"-ის მიძღვნა უარჰყვეს. თუმცა დაახლოებით ერთი წლის შემდეგ ბერა ივანიშვილმა მართლაც მიუძღვნა სიმღერა საქართველოს პრეზიდენტს.

2014 წლის ნოემბერში, დიასპორის სახელმწიფო მინისტრის მოადგილე სანდრო ბრეგაძე საქართველოს ერთ-ერთ მოქალაქეს დაემუქრა. მას შემდეგ რაც არასამთავრობო ორგანიზაციებმა მისი გადადგომა მოითხოვეს, დიასპორის სამინისტრომ ოფიციალურ დოკუმენტში, მინისტრის მოადგილის მუქარის მიზეზად მოქალაქის მიერ „ჩიტი ნიუსის“ სტატიის პირად გვერდზე გადაშეარება დაასახელა.

სქოლიო

კატეგორია:ქართული იუმორი
კატეგორია:ქართული იუმორისტული სააგენტოები